Diari Oficial de la Generalitat Valenciana


Sumari del DOGV 108, del 25-06-1983 (1983/802293)

RESOLUCIÓ de 17 de juny de 1983, de la Direcció General de Serveis Socials de la Conselleria de Sanitat, Treball i Seguretat Social, per la qual es convoquen les ajudes per a creació d'Equips de Servei Social de Base en Ajuntaments o Mancomunitats.
--------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1983/06/17/(3)/dof/vci/html**

### Dades del document

Número de DOGV
:   108

Data del DOGV
:   25-06-1983

Secció del DOGV
:   DISPOSICIONS GENERALS

Número del document
:   1983/802293


Data del document
:   17-06-1983

Organisme emissor
:   Conselleria de Sanitat, Seguretat Social i Treball

Tipus de document
:   Resolució

Resolució de 17 de juny de 1983, de la Direcció General de Serveis Socials de la Conselleria de Sanitat, Treball i Seguretat Social, per la qual es convoquen les ajudes per a creació d'Equips de Servei Social de Base en Ajuntaments o Mancomunitats.  
La conveniència d'establir un programa de Serveis Socials Polivalents que realitzen, a través de les Corporacions Locals, una acció social globalitzada, destinada al conjunt de la poblacló del sector on estan situades, amb funcions de promoció social i d'assistència a persones, grups i comunitats, fa necessari que la Conselleria de Sanitat, Treball i Seguretat Social convoque ajudes per a la creació, per les Corporacions Locals, d'Equips de Servei Social de Base.   
Així, doncs, i d'acord amb les disposicions aplicables al cas, he resolt:   
Primera  
Es convoquen amb càrrec a l'exercici econòmic corresponent a l'any 1983 ajudes per a la creació pels Ajuntaments o Mancomunitats d'Equips de Serveis Socials de Base, que són els que cobreixen els següents objectius:   
- Informació, orientació i assessorament a tots els ciutadans en relació a recursos socials existents per a la resolució de les seues nocessitats.   
- Organització i animació comunitària per a potenciar la vida de la comunitat, impulsar-hi la participació, l?associacionisme i la constitució d'òrganitzacions socials, i facilitar la tasca de consciència col·lectiva per a la resolució de problemes.   
Segona: Concepte de la subvenció  
U. L'ajuda s'atorgarà en concepte de subvenció per a contribuir a les despeses de creació dels Equips de Servei Social de Base.   
Dos. L'import de l'ajuda no excedirà el 75% del cast de les despeses de personal contractat durant l'any 1983.   
Tres. L'ajuda es podrà sol·licitar per la totalitat o per una part dels integrants de l'equip.   
Quatre. L'ajuda no cobrirà les despeses causades per concepte del personal de plantilla, la finançació del qual ja estiga assumida per l'ens local.   
Tercera: Sol·licitants  
Podran sol·licitar aquestes ajudes els Ajuntaments i/o les Mancomunitats de la Comunitat Valenciana.   
Quarta: Composició dels Equips  
U. L'equip de Serveis Socials de Base Polivalent per als serveis esmentats podrà estar integrat per Assistents Socials, Educadors especialitzats, Psicolegs i Pedagogs.   
Es consideren educadors especialitzats les persones en possessió del titol o certificat d'estudis d'educador especialitzat, o que en el seu detecte puguen acreditar experiència suficient en el comp de problemes socio-culturals.   
Dos. Contractació dels equips:   
-Seran contractats pels Ajuntaments o per les Mancomunitats.   
- Les places de nova creació seran cobertes mitjançant convocatòria pública.   
Tres. El personal contractat pels Ajuntaments i per les Mancomunitats es destinarà exclusivament a funcions directament relacionades amb els objectius de la convocatòria, enquadrat en el corresponent Equip de Servei Social de Base.   
Cinquena: Docamentació  
Per a la demanda de la subvenció haurà de presentar-se, per triplicat exemplar, la següent documentació:   
U. Instància segons el model que es facilitarà, subscrita per l'Alcalde-President o President de la Mancomunitat.   
Dos. Còpia certificada de l'acord del Ple de la Corporació o de la Mancomunitat on es tracte aquesta subvenció i que contemplarà els següents aspectes:   
a) Autorització de la demanda d'ajuda que es pretén obtenir.   
b) Compromís de la Corporació o de la Mancomunitat amb la Direcció General de Serveis Socials de coordinar-se amb ella en la Planificació General que elabore, així com de sotmetre's a control públic mitjançant la presentació del pla de treball i de la justificació econòmica de l'ajuda que es concedeix.   
c) Compromís d'assumir la diferència de les despeses no cobertes per aquesta subvenció.   
Tres. Si l'equip de Serveis Socials de Base actua en règim de Mancomunitat, correspon presentar un exemplar autentificat de la còpia del document que els dona personalitat jurídica per al compliment d'aquest fi.   
Quatre. Projecte de creació de l'Equip de Serveis Socials de Base, on s'especifique planificació general i programacions específiques, metodología, localització territorial, pressupost necessari per al primer any d'iniciació, i relació de professionals que formaran l'equip.   
Sisena: Termini de presentació  
El términi de presentació de sol·licituds serà de tres mesos a partir de la publicació d'aquesta resolució en el Diari Oficial de la Generalitat Valenciana.   
Setena: Lloc de presentació  
La sol·licitud i els documents requerits hauran de presentar-se en la Delegació Territorial de Serveis Socials de la provincia on radique el Servei per al qual es sol·licita la subvenció, sense perjudici del que disposa l'article 66 de la Llei de Procediment Administratiu.   
Vuitena: Tramitació  
U. Les Delegacions de Serveis Socials revisaran i verificaran els expedients. Si l'expedient està incomplet, el sol·licitant, a requeriment de les susdites Delegacions, haurà de completar-lo en el termini de 10 dies, amb el requeriment que disposa l'article 71 de la Llei de Procediment Administratiu, i s'arxivarà sense més tràmits en cas contrari.   
Dos. Les Delegacions esmentades podran reclamar a les Corporacions Locals o a les Mancomunitats les dades, documents o aclariments que consideren escaients per a completar l'expedient.   
Tres. La Delegació Territorial corresponent incorporarà informe social a l'expedient, en funció de les dades obrants i de les que resulten de les comprovacions que estime adient dur endavant sobre la procedència de concedir reduor o denegar l'ajuda sol·licitada.   
Quatre. Completat l'expedient, seran remesos a la Direcció General de Serveis Socials l'original i una còpia, i quedarà l'altra en poder de la Delegació Territorial.   
Cinc. La Direcció General de Serveis Socials, a la vista dels expedients, podrà demanar els informes a Organismes i Entitats que estime escaients per a millar resoldre l'expedient.   
Sis. Abans de la concessió, la Direcció General de Serveis Socials podrà disposar que s'efectue una comprovació sobre la veracitat de les dades aportades pels demandants.   
Novena: Resolacló dels expedients  
La Direcció General de Serveis Socials adoptarà la resolució procedent a la vista de l'expedient, de les necessitats reals que se'n deriven i de la Planificació General que tinga disposada.   
Aquesta resolució es notificarà als interessats, i a la Delegació Territorial corresponent.   
Desena: Recursos  
Contra la resolució que dicte la Direcció General de Serveis Socials podran els interessats interposar recurs d'alçada davant l'Excm. Sr. Conseller de Sanitat, Treball i Seguretat Social, en el termini de 15 dies comptats a partir de l?endemà de la notificació de la resolució.   
Contra les resolucions dels recursos d'alçada podrà interposar-se recurs contencioso-administratiu, d'acord amb el que estableix la Llei Reguladora d'aquella Jurisdicció.   
Onzena: Justificació de les despeses i del pagament de les subvencions concedides   
Per a percebre aquesta ajuda, caldrà justificar les despeses mitjançant la presentació d'un certificat lliurat pel Secretari de l'Ajuntament o de la Mancomunitat, que acredite:   
L'àrea territorial que comprén la intervenció del o dels equips de Serveis Socials de Base.   
Dos. D'acord amb l'imprés que s'hi facilitarà, relació nòminal del personal contractat, adjuntant també fotocòpies de Contractes de Treball.   
Tres. Notificació d'Entitat Bancària i número de compte on s?han d'ingressar, si s'escau, els fons de l'ajuda.   
Quatre. Complits els tràmits escaients, el sol·licitant rebrà notificació per a cobrar la subvenció.   
Dotzena  
L'incompliment total o parcial de qualsevol de les condicions, així com de la duplicació amb càrrec a altres crèdits dels Pressupostos de l'Estat, de la Seguretat Social o de l'Administració Institucional, constituirà causa determinant de la revocació de l'ajuda i del seu reintegrament per la Corporació Local, previ requeriment de la Dirección General de Serveis Socials, que si no es atés promourà l'acció prevista en l'Estatut de Recaptació de Dèbits a l'Estat No Tributaris, sense perjudici de les accions civils, penals o d'un altre ordre que s'escaiguen.   
Tretzena  
La Direcció General de Serveis Socials podrà establir formes d'assessorament, avaluació i seguiment del funcionament dels equips de Serveis Socials de Base Subvencionats.   
València, 17 de juny de 1983.   
El Director General de Serveis Socials,  
ALFONS GARCiA I NINET


Còpia Permalink ELI